cyanic-selkie/wikianc huggingface dataset:
खरवार
इतिहास
रोहतास के सांस्कृतिक एवं ऐतिहासिक महत्व पर शोध कार्य कर चुके इतिहासकार डॉ. श्याम सुंदर तिवारी का कहना है कि प्रताप धवल देव के पहले और दूसरे शिलालेखों-तुतला और फुलवरिया से भी पता चलता है कि उनके प्रथम पुत्र शत्रुघ्न और द्वितीय पुत्र विरधन के बाद साहस धवल थे। बाद के शिलालेखों और ताम्रपत्र लेखों में साहस धवल देव का ही उल्लेख मिलता है। साहस धवल देव के दूसरे पुत्र इंद्र धवल देव का ताम्रपत्र नवनेर (औरंगाबाद जिले) से प्राप्त हुआ था। उनके पहले पुत्र विक्रम धवल देव ने बांदू में एक शिलालेख लिखवाया था। इन दोनों में साहस धवल देव का जिक्र है। वर्तमान ताम्रपत्र लेख रोहतास जिले के अदमापुर से एक मकान की नींव खोदते समय प्राप्त हुआ है। बड़ी मशक्कत के बाद इसे पढ़ने में सफलता पाई गई है। यह ताम्रपत्र महानृपति साहस धवल देव का है। इसकी भाषा संस्कृत तथा लिपि प्रारंभिक नागरी है।
अभिलेख 34 पंक्तियों का है जो ताम्र पत्र के दोनों और लिखा गया है। ऊपर हत्थे पर साहस धवल देव का नाम है। इससे स्पष्ट है कि इसे स्वयं राजा के द्वारा लिखवाया गया है। साहस धवल का कोई भी अभिलेख पहली बार प्राप्त हुआ है। इसमें भी प्रताप धवल देव के बाद राज वंशावली में साहस धवल देव का नाम है। यह ताम्रपत्र एक दान पत्र है जो एक मंदिर को दिया गया है। मंदिर अम्बडा ग्राम में था जिसका वर्तमान नाम अदमापुर हो गया है। ताम्रपत्र लेख विक्रमी संवत 1241 का है। लेख के अनुसार अम्बड़ा ग्राम में महाराज की जो भूमि पड़ी है उसे वे निबेश्व महादेव को दान दे रहे हैं। इससे मंदिर का धूप दीप और नैवैद्य के लिए भंडार भरा रहेगा। दान मंत्र अनुष्ठान के साथ दिया गया है। उस अवसर पर राजा के परिवार के सदस्यों और उनके अधिकारियों सहित सैकड़ों लोग मौजूद थे। इस ताम्रपत्र से स्पष्ट होता है कि इस वंश के सबसे प्रथम राजा खादिर पाल हुए। उनके बाद उनके पुत्र साधव हुए। साधव के पुत्र रण धवल और उनके पुत्र प्रताप धवल देव हुए। उनके बाद साहस धवल देव इस वंश के प्रतापी राजा हुए जिनके शासन काल में ही रोहतासगढ़ को उरांव राजाओं से हस्तगत किया जा सका था। इस ताम्रपत्र में भी साहस धवल देव ने अपने को जपला का रहने वाला बताया है। इस ताम्रपत्र में अक्षपटलिक यानी न्यायाधीश पंडित महानिधि द्वारा जारी किया गया है। डॉक्टर तिवारी कहते हैं कि यह ताम्रपत्र लेख 1181 ईस्वी का है और बहुत ही महत्वपूर्ण है। इसमें साहस धवल और उनके पूर्व राजाओं की पूरी वंशावली पहली बार आधिकारिक साक्ष्य के साथ मिली है।
जर्नल ऑफ द एपिग्राफिकल सोसाइटी ऑफ इंडिया, वॉल्यूम। एक्सएलआई, 2016:46-55 जपिल: के नायक प्रतापधवला के फुलवरिया शिलालेख [2 ]
बल्लोरि, जैनथ मण्डल
बल्लोरि, जैनथ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
खरवार
इतिहास
मैदानी इलाकों से फुलवारी तक ऊंची सड़क फुलवारी में शिलालेख युक्त शिला का सामान्य दृश्य . मां तुतला भवानी की प्रतिमा की स्थापना खरवार राजा प्रताप धवल देव ने 1158 ईस्वी में कराई थी। एक शिलालेख में लिखवाया है कि इस स्थान पर पहले से स्थापित प्राचीन प्रतिमा टूट चुकी है, अत: मैं नई प्रतिमा स्थापित करा रहा हूं। मां महिषासुर मर्दिनी हैं। शिलालेख में इन्हें मां जगद्धात्री दुर्गा कहा गया है। इतिहासकार फ्रांसिस बुकानन ने भी अपने यात्रा वृतांत में लिखा है कि 19 अप्रैल 1158 में जपला नरेश राजा प्रताप धवल देव ने माता तुतला भवानी की खंडित प्रतिमा को हटाकर नई प्रतिमा स्थापित की थी।[1 ] सन् 1169 का है ताराचंडी शिलालेख यह शिलालेख ख्यारवाल वंश के महानायक प्रताप धवल देव द्वारा विक्रम संवत 1225 के ज्येष्ठ मास कृष्ण पक्ष की तृतिया तिथि यानि 16 अप्रैल 1169 को लिखवाया गया था । 212 सेमी लंबे और 38 सेमी चौड़े पत्‍थर पर यह शिलालेख लिखवाया गया था ।[1 ]
वर्तमान परिस्थितियाँ
खरवार की प्राथमिक पारंपरिक आर्थिक गतिविधि कृषि रही है। एक ही वार्षिक फसल और उपयुक्त मौसम पर उनकी निर्भरता के कारण वे खुद को बनाए रखने के लिए वन गतिविधियों, पशुधन, मछली पकड़ने, शिकार और जाल के आधार पर काम में संलग्न होते हैं।
खरवार नागपुरी भाषा बोलते हैं और अन्य के साथ हिंदी। खरवार के सात उपजाति हैं जो सूर्यवंशी,रघुवंशी, बेनवंशी(बेलवंश), द्वालबन्दी(दौलवंशी), पटबन्दी(पाटवंशी), खैरी, भोगता और चेरू मंझिया हैं। रिसले (1891) ने बनिया, बा बहेरा, बेल, बैर, बमरिया, बंदिया और छोटानागपुर के खरवार के बीच कुछ और रिकॉर्ड बनाए। वे आगे बताते हैं कि पलामू खरवार में पट बंध, दुलबंध और खैरी उप जनजातियाँ हैं जहाँ दक्षिणी लोहरदगा में समुदाय के पास देसवारी, भोगता, राउत उप जनजातियाँ हैं। वे खुद को अठ्ठारह हजारी मानते हैं। इन्हे कमकर भी कहा जाता है। जिसका अर्थ काम करने वाला होता है यह एक पेशा है कोई जाति नहीं होती है लेकिन बीतते समय के साथ एक महान समुदाय को दबाने और इनका इतिहास मिटाने की सोच के साथ खड़गवंशी खरवार(खैरवार) को कमकर नाम से संबोधित करना शुरू कर दिया।
जन्म का सूतक छह दिनों तक देखा गया। वे मृतकों का दाह संस्कार करते हैं या दफन करते हैं और दस दिनों के लिए मृत्यु का सूतक मनाते हैं।
उत्तर प्रदेश सरकार ने खरवार को अनुसूचित जाति के रूप में वर्गीकृत किया था, लेकिन समुदाय के सदस्यों ने इसे नापसंद किया। खुद को जनजाति के रूप में सोचना पसंद करते हैं। 2007 तक, वे कई समूहों में से एक थे जिन्हें उत्तर प्रदेश सरकार ने अनुसूचित जनजाति के रूप में फिर से तैयार किया था। 2017 तक, यह पदनाम केवल राज्य के कुछ जिलों में लागू था।
संस्कृति एवं कला
खरवार शासन परंपरागत आदर्शों पर आधारित था। खरवारो को उनकी कला और वास्तुकला के लिए जाना जाता है।  उन्होंने विभिन्न स्थानों पर कई मंदिरों, जल निकायों, महलों और किलों की स्थापना की है।
खरवार वास्तुकला
=इन्हें भी देखे=
सन्दर्भ
५ https://www.academia.edu/26716603/Pullavariy%C4%81_Rock_Inscriptions_of_the_N%C4%81yaka_Prat%C4%81padhavala_of_J%C4%81pilaBihar प्रताप धवल देव अभिलेख
एनी मस्करीन
एनी मस्कारीन (1902 -1963) केरल की एक महिला भारतीय स्वतंत्रता सेनानी और राजनेता थी।जिसे भारत की संविधान सभा में चुना गया था।
जीवन परिचय
एनी का जन्म 6 जून 1902 में तिरुवनंतपुरम के एक लेटिन कैथलिक परिवार में हुआ था. त्रावणकोर स्टेट कान्ग्रेस से जुड़ने वाली पहली महिलाओं में से वो एक थी.
भारत से त्रावणकोर राज्य के समन्वय में एनी की अहम भूमिका थी. 1951 में हुए भारत के पहले आम चुनाव में वे केरल से पहली महिला सांसद चुनी गई
साइबेरिया
साइबेरिया (रूसी: Сибирь, सिबीर) एक विशाल और विस्तृत भूक्षेत्र है जिसमें लगभग समूचा उत्तर एशिया समाया हुआ है। यह रूस का मध्य और पूर्वी भाग है। सन् 1991 तक यह सोवियत संघ का भाग हुआ करता था। साइबेरिया का क्षेत्रफल 131 लाख वर्ग किमी है। तुलना के लिए पूरे भारत का क्षेत्रफल 32.8 लाख वर्ग किमी है, यानि साइबेरिया भारत से क़रीब चार गुना है। फिर भी साइबेरिया का मौसम और भूस्थिति इतनी सख़्त है के यहाँ केवल 4 करोड़ लोग रहते हैं, जो 2011 में केवल उड़ीसा राज्य की आबादी थी।
यूरेशिया का अधिकतर स्टॅप (मैदानी घासवाला) इलाक़ा साइबेरिया में आता है। साइबेरिया पश्चिम में यूराल पहाड़ों से शुरू होकर पूर्व में प्रशांत महासागर तक और उत्तर में उत्तरध्रुवीय महासागर (आर्कटिक महासागर) तक फैला हुआ है। दक्षिण में इसकी सीमाएँ क़ाज़ाक़स्तान, मंगोलिया और चीन से लगती हैं।
इतिहास
साइबेरिया में मानव उपस्थिति के चिन्ह लगभग 40,000 साल पुराने हैं। समय के साथ यहाँ बहुत सी जातियाँ बस गयी या उत्पन्न हुई, जिनमें यॅनॅत, नॅनॅत, एवेंक, हूण, स्किथी और उईग़ुर शामिल हैं। 13वी सदी में साइबेरिया पर मंगोल क़ब्ज़ा हो गया और 14वी सदी में एक स्वतन्त्र साइबेरियाई सल्तनत स्थापित हुई। मंगोलों के दबाव से बयकाल झील के पास बसने वाले याकुत लोग उत्तर की ओर जा कर बस गए। यहाँ पर अपने ठिकानों से मंगोल पश्चिम की ओर रूस पर भी हमला किया करते थे। 16वी शताब्दी में रूस की शक्ति बढ़ने लगी और वे पूर्व की ओर फैलने लगे। पहले व्यापारी और इक्के-दुक्के सैनिक साइबेरिया पहुँचे और उनके पीछे रूसी सेना ने आकर यहाँ अड्डे और लकड़ी के क़िले बनाने शुरू कर दिए। 17वी सदी के मध्य तक रूसी नियंत्रण फैलकर प्रशांत महासागर तक पहुँच चुका था। सन् 1709 में साइबेरिया की कुल रूसी नस्ल की आबादी 2,30,000 थी।
19वी शताब्दी के अंत तक साइबेरिया एक पिछड़ा और बहुत ही कम जनसँख्या वाला क्षेत्र रहा। यहाँ रूस की शाही सरकार अपने राजनैतिक क़ैदी भेजा करती थी, क्योंकि यहाँ हज़ारों मील तक फैले बर्फ़ीले मैदान को कोई भगा हुआ क़ैदी भी पार नहीं कर सकता था। 1891-1916 के काल में ट्रांस-साइबेरियाई रेलमार्ग बना जिसने रूस के औद्योगिकी-पूर्ण पश्चिमी भाग से साइबेरिया का नाता जोड़ा। समय के साथ-साथ साइबेरिया की आबादी बढ़ती गयी। यहाँ का सबसे बड़ा आर्थिक व्यवसाय धरती से धातुओं, कोयला और अन्य पदार्थों का निकालना था।
सोवियत संघ के ज़माने में यहाँ कैदियों को रखने के लिए बड़े अड्डे बनाए गए, जिन्हें "गुलाग" कहा जाता था। अनुमान किया गया है कि इन गुलागों में लगभग 1.4 करोड़ लोगों को भेजा गया। द्वितीय विश्वयुद्ध के दौरान खाना कम पड़ने से 5 लाख से अधिक कैदियों ने इन गुलागों में अपना दम तोड़ दिया। सोवियत नीति के अनुसार अगर सोवियत संघ के किसी भाग में कोई राष्ट्रिय समुदाय शक़ की नज़र से देखा जाने लगे तो कभी-कभी पूरे समुदायों को देश-निकला देकर साइबेरिया भेज दिया जाता था।
मौसम
उत्तरी साइबेरिया बहुत सर्द क्षेत्र है और यहाँ गरमी का मौसम केवल एक महीने रहता है। साइबेरिया की लगभग पूरी आबादी उसके दक्षिण भाग में रहती है और ट्रांस-साइबेरियाई रेलमार्ग के पास ही रहती है। इस दक्षिणी भाग में सर्दियाँ तो सख़्त होती हैं (जनवरी का औसत तापमान −15°सेंटीग्रेड) लेकिन कम से कम 4 महीने का गरमी का मौसम भी होता है जिसमें अच्छी फ़सल उगाई जा सकती है। जुलाई में औसत तापमान 16°सेंटीग्रेड और दिन के समय का तापमान 20°सेंटीग्रेड से भी ऊपर पहुँच जाता है। यहाँ की धरती विशेष प्रकार की होती है। इसे चॅर्नोज़ॅम कहते हैं, जिसका रूसी में अर्थ है "काली मिटटी" और यह बहुत ही उपजाऊ होती है।
साइबेरिया के एक प्रशासनिक विभाग का नाम साख़ा गणतंत्र है, जिसमें स्थित ओय्म्याकोन शहर में −71.2°सेंटीग्रेड तक का न्यूनतम तापमान देखा जा चुका है, जिसके आधार पर इसे विश्व का सबसे ठंडा शहर होने का ख़िताब प्राप्त है।
महरगांव, कांडा तहसील
महरगांव, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
अमिताभ घोष (बैंकर)
अमिताभ घोष ( -- मृत्यु 15 सितम्बर 2020) भारतीय रिज़र्व बैंक के सबसे कम समय तक रहने वाले अध्यक्ष थे। इनका कार्यकाल वर्ष 1985 में मात्र 20 दिन का ही था। उस समय ये भारतीय रिज़र्व बैंक के उपाध्यक्ष थे, अत: इनकी नियुक्ति कार्यकारी अध्यक्ष के रूप में की गई थी। 15 सितम्बर 2020 को 90 वर्ष की आयु में मुंबई में इनका निधन हो गया।
राष्ट्रीय राजमार्ग १३५बीजी (भारत)
राष्ट्रीय राजमार्ग १३५बीजी (National Highway 135BG) भारत का एक राष्ट्रीय राजमार्ग है। यह उत्तर में उत्तर प्रदेश में चित्रकूट धाम से दक्षिण में मध्य प्रदेश में मैहर तक जाता है। यह राष्ट्रीय राजमार्ग ३५ का एक शाखा मार्ग है।
मार्ग
इस राजमार्ग के कुछ मुख्य पड़ाव इस प्रकार हैं: चित्रकूट धाम, मझगवां, सतना, मैहर।
रॉबिन हुड सराय
रॉबिन हुड सराय (The Robin Hood Inn) 124 और 126 मोंनो स्ट्रीट, मॉनमाउथ, मॉनमाउथशायर, वेल्स, में स्थित एक मध्ययुगीन मयख़ाना (पब) है।
इतिहास
सराय की इमारत मध्ययुग के अंत में निर्मित हुई थी। इसका निर्माण पत्थर से हुआ था और यह मॉनमाउथ में दुर्लभ मध्ययुगीन अस्तित्व की इमारतों में से एक है। सराय की इमारत 27 जून 1952 से यूनाइटेड किंगडम की ग्रेड द्वितीय सूचीबद्ध इमारत है।
समीक्षाएँ
द लोनली प्लैनेट गाइड सराय का मूल्यांकन "मॉनमाउथ में सबसे अधिक परिवार-अनुकूल व गर्मजोशी के वातावरण और बच्चों के खेल क्षेत्र के साथ एक बड़े बियर उद्यान वाले पब" के रूप में करता है।
लिनक्स वितरणों की तुलना
वितरणों के बारे में सामान्य जानकारी: निर्माता, रिलीज तारीख तथा नवीनतम संस्करण, आदि.
श्वार्ज ग्रुप
श्वार्ज ग्रुप (अंग्रेजी में: Schwarz Group परन्तु असल में Schwarz Gruppe या श्वार्ज़ ग्रुपे ) एक निजी तथा परिवारी-स्वामित्व वाला जर्मन खुदरा समूह है जो लिडल (Lidl) और कॉफ़लैंड (Kaufland) ब्रांडों का मालिक है और इनको संचालित करता है। यह संप्राप्ति के हिसाब से दुनिया का चौथा सबसे बड़ा खुदरा विक्रेता है।
हिन्दुस्तानी भाषा भारती
हिन्दुस्तानी भाषा भारती, हिन्दुस्तानी भाषा अकादमी की एक त्रैमासिक हिन्दी पत्रिका है। इसके संपादक सुधाकर बाबू पाठक हैं। पत्रिका के स्थायी स्तम्भ चमत्कार लोक भाषाओं का, के अंतर्गत किसी एक भारतीय भाषा को विशेषांक के रूप में प्रकाशित किया जाता है। इसी तरह पत्रिका के अन्य स्थायी स्तम्भ साक्षात्कार के अंतर्गत विभिन्न सरकारी पदों पर बैठे हुए उच्चाधिकारियों, विद्वानों, भाषाविदों, शिक्षाविदों, वरिष्ठ पत्रकारों, प्रतिष्ठित एवं ख्यात साहित्यकारों का लिया गया साक्षात्कारों लगायत दिल्ली स्थित विभिन्न दूतावासों के राजनयिक एवं राजदूतों के साक्षत्कारों को प्रकाशित किया जाता है। इन साक्षत्कारों की आधार भूमि केवल भाषा से ही संबंधित होती है।
कांगो गणराज्य का ध्वज
कांगो गणराज्य का ध्वज कांगो गणराज्य का राष्ट्रीय ध्वज है।
सागुडा, रानीखेत तहसील
सागुडा, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
उद्योतकर
उद्योतकर (६३५ ई.) न्याय दर्शन के आचार्य थे। गौतम के न्यायसूत्र पर वात्स्यायन ने भाष्य (न्यायभाष्यम्) की रचना की। बौद्ध दार्शनिक दिङ्नाग ने अपने प्रमाणसमुच्चय में इस भाष्य की बड़ी आलोचना की। उद्योतकर ने वात्स्यायन भाष्य पर 'न्यायवार्तिक' नामक वार्तिक लिखकर न्यायशास्त्र की दृष्टि से बौद्धों का खण्डन किया। इनके वार्तिक पर वाचस्पति मिश्र ने तात्पर्यटीका लिखकर बौद्धों के तर्कपंक से उद्योतकर की वाणी का उद्धार किया। सुबन्धु द्वारा रचित वासवदत्ता में उद्योतकर को न्यायदर्शन का उद्धारक बताया गया है।
उद्योतकर, दिङ्नाग तथा प्रशस्तपाद के पश्चात् हुए, यह निश्चित है। धर्मकीर्ति से उद्योतकर का क्या सम्बन्ध था, इस बारे मे विद्वानों में मतभेद हैं। कई विद्वानों ने ऐसा माना है कि उद्योतकर धर्मकीर्ति के पश्चात् हुए। लेकिन न्यायवार्तिक में जो बौद्धों के बहुत सारे तर्कशास्त्र विषयक सन्दर्भ आते हैं, वे दिङ्नाग तथा वसुबन्धु से ही लिए हुए हैं। ऐसा कोई भी नहीं, जिसका धर्मकीर्ति से ही लिया जाना सिद्ध हो सके। इसलिए अधिकतर विद्वानों का यही कहना है कि धर्मकीर्ति के मत से उद्योतकर परिचित नहीं थे। सम्भवतः धर्मकीर्ति उद्योतकर के पश्चात् ही हुए। सुबन्धुकृत 'वासवदत्ता' नामक आख्यायिका में 'न्यायस्थितिमिव उद्योतकरस्वरूपाम्' इस निर्दश से स्पष्ट है कि उद्योतकर सुबंधु से पहले हुए थे। इस तथा दूसरे प्रमाणों के आधार पर न्यायवार्तिक समय सातवीं सदी का पूर्वार्ध माना जा सकता है।
उद्योतकर का अन्य दो नामों से भी उल्लेख हुआ है। वाचस्पति मिश्र ने न्यायवार्तिकतात्पर्यटीका में उद्योतकर का निर्देश 'भारद्वाज' नाम से किया है। गंगानाथ झा का मत है कि 'उद्योतकर' नाम उद्योतकर के भारद्वाज कुल में उत्पन्न होने के कारण है। उद्योतकर को 'पाशुपताचार्य' भी कहा गया है। शायद इस नाम के पीछे यह कारण है कि उद्योतकर शैव सम्प्रदाय के आचार्य थे।
उद्योतकर का न्यायवार्तिक नामक ग्रन्थ ही उपलब्ध है। न्यायवार्तिक में ही उद्योतकर ने अपने 'हेत्वाभासवार्तिक' नामक ग्रंथ का भी उल्लेख किया है लेकिन वह ग्रंथ अब उपलब्ध नहीं है। न्यायवार्तिक, वात्स्यायन भाष्य के ऊपर की हुई टीका है। उसमें अनेक जगह न्यायभाष्य में मिलने वाले मतों को एक ओर रखते हुए न्यायसूत्र की अलग व्याख्याएं दी गई हैं। वार्तिक का लक्षण है-
इसके अनुसार यहाँ वात्स्यायन के मत में कुछ बढ़ाया गया है, कुछ दुरुक्तियाँ भी बताई गई हैं। इसलिए उद्योतकर का न्यायवार्तिक सच्चे अर्थ में वार्तिक है। लेकिन इस वार्तिक को दूसरी दृष्टि से भी देखा जा सकता है। यद्यपि न्यायवार्तिक में कभी-कभी न्यायभाष्य से भिन्न मत भी मिलते हैं तथापि कहीं भी न्यायभाष्य में प्रकटित मत का उद्योतकर ने स्पष्ट विरोध नहीं किया है। उद्योतकर ने न्यायसूत्रों की व्याख्या अपने ढंग से करते हुए न्याय में कुछ नये विचारों को प्रविष्ट किया है तथा न्यायदर्शन का विकास किया है। न्यायदर्शन के इतिहास की यह विशेषता लगती है कि उसका विकास न्यायसूत्रों के अशुद्ध व्याख्या के द्वारा हुआ है। ऐसा लगता है कि बौद्ध दर्शन के उदय से न्यायदर्शन को बड़ी चुनौतियों का सामना करना पड़ा। उसे नये विचार अपनाने पड़े। लेकिन परम्परावादी होने के कारण कोई भी नैयायिक परम्परागत न्यायसूत्र की उपेक्षा नहीं कर सकता था, जिससे बौद्ध न्याय का प्रतिरोध करने वाले नये विचार न्यायदर्शन के परम्परागत विचार ही माने जाते। उद्योतकर ने यही तरीका अपनाया। उद्योतकर ने न्यायसूत्र की नई व्याख्या की, बौद्धों के भी थोड़े बहुत विचार तथा पारिभाषिक शब्द अपनाकर उन्हें न्याय की परत्परागत विचार पद्धति में स्थान दिया।
उद्योतकर के सिद्धान्त
इस हेतु त्रैरूप्य-सिद्धांत का महत्त्व जानते हुए तथा इस सिद्धांत की परिभाषा को अपनाते हुए, उस परिभाषा को न्यायदर्शन में प्रविष्ट करते हुए भी उद्योतकर ने उस पक्ष के खंडन की कड़ी आलोचना की। उन्होंने यह स्पष्ट किया कि ऐसा हेतु भी हो सकता है, जिसमें उक्त तीनों रूप मौजूद न हों। उद्योतकर ने अनुमान के ऐसे उदाहरण भी दिये, जिनमें हेतु के पक्षसत्व तथा सपक्षसत्व वाले दो रूप हैं, लेकिन विपक्षव्यावृत्तत्व वाला रूप नहीं है हेतु के पक्षसत्व तथा विपक्षव्यावृत्तत्व वाले दो रूप हैं, लेकिन सपक्षसत्व वाला रूप नहीं है।
इन दो अनुमानों को उद्योतकर ने क्रमशः 'अन्वयी' और 'व्यतिरेकी अनुमान' गौतम प्रणीत न्यायदर्शन में है। उद्योतकर ने गौतम के अनुमान के वर्गीकरण में ही अन्वयी तथा व्यतिरेकी अनुमान को स्थान दिया 'त्रिविधमिति अन्वयी, व्यतिरेकी, अन्वयव्यतिरेकी चेति'। ऐसा करते समय गौतम के अनुमान विषयक प्रस्तुत सूत्र का वात्स्यायन ने जो अर्थ लगाया था, उसे उद्योतकर ने उपेक्षित किया और यद्यपि अन्वयी तथा व्यतिरेकी अनुमान का विचार मूल न्यायसूत्र में कहीं नहीं दिखता है तथापि उद्योतकर ने जब इन अनुमानों का विचार किया, तब न्यायदर्शन में उन पर बड़ी चर्चा हुई और आखिर में केवलान्वयी, केवल व्यतिरेकी तथा अन्वयव्यतिरेकी इन तीन प्रकारों में अनुमान का तथा हेतु का वर्गीकरण न्यायदर्शन में सर्वसम्मत हो गया।
षड्विधसन्निकर्ष का सिद्धान्त
दूसरे भी ऐसे कई सिद्धान्त हैं, जो पहली बार उद्योतकर के न्यायवार्तिक में दिखाई देते हैं और बाद में न्यायदर्शन में स्वीकृत किये गए। गौतम के प्रत्यक्ष लक्षण में जो 'इन्द्रियार्थसन्निकर्षजनयं' यह पद है, उसकी व्याख्या करते हुए उद्योतकर ने षड्विधसन्निकर्ष का सिद्धान्त प्रस्तुत किया। बाद में प्रत्यक्ष का लौकिक तथा आलौकिक प्रत्यय में जो वर्गीकरण किया गया, उद्योतकर में यद्यपि नहीं मिलता है तथापि उस वर्गीकरण के बाद भी षड्विधसन्निकर्ष का सिद्धांत ज्यों का त्यों लौकिक प्रत्यक्ष के वर्गीकरण में समाविष्ट किया गया। इस सिद्धान्त के अनुसार लौकिक प्रत्यक्ष में इन्द्रिय तथा अर्थ (विषय) में होने वाला संबंध छ: प्रकार का हो सकता है। द्रव्य के प्रत्यक्ष में उस गुण तथा तथा जाति के साथ घ्राणादि इन्द्रिय का संयुक्त समवाय नामक संन्निकर्ष होता है, द्रव्य में होने वाले गुण में जो जाति होती है, उसके प्रत्यक्ष में उस जाति के साथ इन्द्रिय का संयुक्तसमवेत समवाय सन्निकर्ष होता है। शब्द के प्रत्यक्ष में शब्द के साथ श्रोत्रेन्द्रिय का समवाय संबंध होता है, शब्दगत जाति के प्रत्यक्ष में जाति के साथ श्रोत्रेन्द्रिय का समवेत समवाय सन्निकर्ष होता है तथा समवाय और अभाव के प्रत्यक्ष में विशेष्यविशेषणभाव नाम का सन्निकर्ष कारण रूप में होता है। इस सन्निकर्ष सिद्धांत में हम देखते हैं कि न्यायदर्शन की ज्ञानमीमांसा के स्पष्टीकरण के लिए नैयायिक वैशेषिकों के सत्ताशास्त्र की सहायता ले रहे थे और धीरे धीरे न्यायदर्शन में वैशेषिक विचार का प्रभाव बढ़ता जा रहा था।
अनुमान तथा अनुमिति का सिद्धान्त
तीसरा इसी तरह का सिद्धान्त जो पहली बार न्यायवार्तिक में दिखाई देता है और जो बाद में न्यायदर्शन के सिद्धान्त के रूप में स्वीकृत किया गया, वह अनुमान के स्वरूप के बारे में है। न्यायवार्तिक में पहली बार हम देखते हैं कि अनुमान तथा अनुमिति में स्पष्ट भेद किया गया है, तथा अनुमान को अनुमिति का कारण माना गया है। हम देखते हैं कि गौतम के न्यायदर्शन में प्रमाण और प्रमा में स्पष्ट भेद कहीं नहीं दिखाया गया है। प्रमाणों के लक्षण बनाते हुए कहीं कहीं गौतम ने जो लक्षण बताया है, वह प्रमा के बारे में सही निकलता है। प्रत्यक्ष प्रमाण के गौतम कृत लक्षण में हम 'ज्ञानम्' यह भी लक्षण भेद पाते हैं, जिससे सूचित होता है कि गौतम वहाँ प्रत्यक्ष प्रमाण का लक्षण नहीं कर रहे हैं, बल्कि प्रत्यक्ष प्रमा का ही लक्षण कर रहे हैं। उसी प्रकार अनुमान तथा उपमान के भी गौतमकृत लक्षण वस्तुत: अनुमिति तथा उपमिति के लक्षण प्रतीत होते हैं। गौतम के बाद धीरे धीरे प्रमाण और प्रमा में भेद दिखाना ज़रूरी हो गया। वस्तुतः अनुमान क्या है, इनकी चर्चा करते हुए उद्योतकर ने तीन बातों का विचार किया है :
उद्योतकर के अनुमान
जब कोई आदमी पर्वत पर धुंआ देखकर वहाँ अग्नि के होने का अनुमान करता है, तब उसकी प्रक्रिया उद्योतकर के अनुसार इस प्रकार है- पहले वह आदमी पर्वत पर धुंआ देखता है (लिङ्गदर्शन) उसके तुरन्त बाद उसे स्मरण होता है कि जहाँ जहाँ मैंने धूम को देखा वहाँ वहाँ अग्नि को भी देखा (सम्बंधस्मरण)। इसके तुरन्त बाद उसकी समझ में आता है कि किस प्रकार अग्नि से सम्बद्ध धूम ही यहाँ पर्वत पर मौजूद है (लिङ्गपरामर्श) और तदनन्तर यह अनुमिति होती है कि पर्वत पर अग्नि है। उद्योतकर समझते हैं कि पहले तीनों ज्ञान अनुमिति के अनिवार्य पूर्ववर्ती हैं, इसलिए उद्योतकर के अनुसार इन तीनों के अनुमिति का कारण यानी अनुमान समझने में कोई कठिनाई नहीं है। लेकिन इन तीनों में अगर प्रधानगौणभाव का विचार करना है तो प्रधान रूप में लिंग परामर्श को ही अनुमान समझना चाहिए, लिंगदर्शन या संबंधस्मरण को नहीं। इसका कारण बताते हुए उद्योतकर कहते हैं कि लिंगपरामर्श के तुरन्त बाद अनुमिति हाती है, लेकिन लिंगदर्शन या संबंधस्मृति के तुरन्त बाद अनुमिति नहीं होती है। उद्योतकर के इस विवेचन में अनेक मुद्दे स्पष्ट होते हैं। यहाँ उद्योतकर ने प्रमाण तथा प्रमा करण तथा फल में ज़रूर भेद दिखाया है, लेकिन करण की स्पष्ट कल्पना उद्योतकर के मन में भी नहीं थी, यह भी यहाँ पर दिखता है। बाद में करण, व्यापार और फल इन तीनों में भेद तथा परस्पर सम्बन्ध स्पष्ट किया गया और अनुमान में व्याप्तिज्ञान को करण, परामर्श को व्यापार ता अनुमिति को फल माना गया। उद्योतकर ने 'प्रधानरूप से करण' की जो कल्पना यहाँ प्रस्तुत की है, उसमें करण की 'फलायोगव्यवच्छिन्नमं कारणम्' यह जो दूसरी कल्पना बाद में प्रस्तुत की गई, उसकी झलक मिलती है, क्योंकि इसी कल्पना के अनुसार लिंगपरामर्श को करण माना जा सकता है।
उद्योतकर के इस अनुमान विचार के बल पर कई विद्वानों ने ऐसा तर्क किया है कि यहाँ उद्योतकर ने व्याप्ति की कल्पना सर्वप्रथम प्रस्तुत की है। लेकिन न्यायवार्तिक के परिशीलन से तो यह प्रतीत होता है कि उद्योतकर ने जो लिंगलिंगिसंबंध बताया है, वह अनुभूत विश्व में दिखाई देने वाला संबंध है, समूचे विश्व में होने वाला सार्वत्रिक संबंध नहीं है। लिंगलिंगिसंबंधस्मृति का जो आकार उद्योतकर ने बताया है, वह इस प्रकार है- 'यत्र धूममद्राक्षं तत्राग्निमद्राक्षम्', जिसका अर्थ है 'जहाँ मैंने धूम देखा, वहाँ मैंने अग्नि देखी।' यह आकार सार्वत्रिक (सर्वोपंसारोहण) व्याप्ति का नहीं हो सकता। सार्वत्रिक व्याप्ति का आकार 'जहाँ जहाँ धूम है, वहाँ वहाँ अग्नि है' ऐसा होना चाहिए। यहाँ हम देखते हैं कि दिङनाग ने जो अनुभूतविश्व में-सपक्ष तथा विपक्ष में-प्रकटित लिंगलिंगिसंबंध की कल्पना प्रस्तुत की थी वही उद्योतकर ने भी थोड़ी बहुत परिवर्तन करके अपनाई है।
पूजा के स्थानों की संख्या के आधार पर भारत के राज्यों और केंद्र शासित प्रदेशों की सूची
यह 2001 की जनगणना द्वारा बताई गई पूजा स्थलों की संख्या के अनुसार भारत के राज्यों और केंद्र शासित प्रदेशों की सूची है।
उद्योतकर
हेतुचक्र से तुलना
उद्योतकर का और एक महत्त्वपूर्ण योगदान हेत्वाभास के विषयों में है। दिङनाग ने हेतुत्रैरुप्य का जो सिद्धांत स्थापित किया था, उसी के आधार पर हेतुओं तथा हेत्वाभासों के वर्गीकरण का एक ढाँचा दिङनाग ने प्रस्तुत किया था। (इस वर्गीकरण को दिङनाग ने 'हेतुचक्र' नाम दिया था)। उद्योतकर ने यद्यपि एक तरफ़ दिङनाग के हेतुत्रैरुप्य के सिद्धांत का खंडन करने का प्रयास किया, तथापि दूसरी तरफ हेत्वाभासों का वर्णन करते समय उद्योतकर ने दिङनाग के ही हेतु चक्र का अनुकरण तथा विस्तार किया। हेत्वाभास वर्गीकरण का विकास करते समय उद्योतकर ने कहा है कि हेत्वाभास वैसे तो अनगिनत हैं, फिर भी उद्योतकर ने बहुत वर्गीकरण तत्वों का विचार करते हुए दो हज़ार बत्तीस हेत्वाभासों की गिनती की है। वैसे इन हेत्वाभासों के वर्गीकरण के मूलतत्व संख्या में थोड़े ही हैं, लेकिन इन्हीं तत्वों के भिन्न भिन्न प्रकार से योग होने पर हेत्वाभासों के भिन्न भिन्न उपप्रकारों का परिगणन हो सकता है। उद्योतकर के इस वर्गीकरण को पूर्णत: स्वीकार बाद में किसी नैयायिक ने किया, ऐसा नहीं नजर आता है, लेकिन उद्योतकर ने जो विशेषणासिद्ध, विश्लेष्यासिद्ध, संदिग्धविशेषण, संदिग्धविशेष्य, व्याधिकरणसिद्ध, अन्यथासिद्ध जैसे हेत्वाभासों के मूल प्रकार बनाए, उनका विचार अंतरवर्ती नैयायिकों ने भी किया। उनमें से अन्यथासिद्ध विशेष महत्त्व रखता है, क्योंकि बाद में इसी का विकसित रूप 'अप्रयोजक', 'सोपाधिक' तथा 'व्याप्यत्वासिद्ध' नाम के हेत्वाभास में दीख पड़ता है।
उद्योतकर का युक्ति प्रदर्शन
बौद्धों के केवल तर्कशास्त्र पर ही उद्योतकर ने खण्डनास्त्र चलाया है, ऐसी बात नहीं है, बल्कि बौद्धों के सत्ताशास्त्र का, विशेषतः उनके अनात्मवाद का खण्डन करने का उद्योतकर ने भरसक प्रयास किया है।उद्योतकर ने जो युक्तियां प्रदर्शित की हैं, वे निम्नलिखित हैं-
• 'आत्मा नहीं है, क्योंकि उसका जन्म ही नहीं हुआ, जैसे शशश्रृंग'। यह आत्मा का अस्तित्व खंडित करने के लिए बौद्धों की युक्ति है। इनमें अनेक विसंगतियां हैं।
1. आत्मा नहीं है, ऐसा कहने में व्याघात है क्योंकि आत्मा शब्द का उच्चारण करने से ही आत्मा का अस्तित्व सूचित होता है और फिर 'नहीं है' कहने से उसी का निषेध किया गया है।
2. जब किसी का अभाव बताया जाता है, तब वह किसी देश विशेष को या काल विशेष को लेकर बताया जा सकता है। लेकिन देश विशेष में या काल विशेष में आत्मा का अभाव नहीं सिद्ध किया जा सकता है।
3. कोई शब्द निरर्थक नहीं है, इसलिए आत्मा शब्द का अर्थ है ही।
4. बौद्धों के प्रामाणिक ग्रंथों में भी आत्मा का अस्तित्व स्वीकृत किया गया है। इसलिए बौद्धों का अनात्मवाद अपने ही आगम से बाधित होता है।
5. जो वस्तुतः है उसी को जन्मरहित कहा जा सकता है। इसलिए आत्मा अगर जन्मरहित है तो उसके होने में कोई शंका नहीं हो सकती।
6. बौद्धों के उपर्युक्त अनुमान में शशश्रृंग का दिया हुआ दृष्टांत भी असंगत है, क्योंकि शश या श्रृंग असत् नहीं है और शंश और श्रृंग में संबंध भी संभव है। शंशश्रृंग का निषेध वस्तुत: शश और श्रृंग में आरोपित कार्यकारणभाव का निषेध है।
• आत्मा नहीं है, क्योंकि उसकी उपलब्धि नहीं होती। ऐसा अगर बौद्ध कहें तो वह भी ग़लत है। क्योंकि हरेक को 'मैं' के अनुभव में आत्मा का प्रत्यक्ष ज्ञान होता है।
• कोई बौद्ध 'जीने वाला शरीर आत्मा से रहित है, क्योंकि वह सत् है' ऐसा तर्क करते हुए आत्मा के बजाए शरीर को पक्ष बनाते हैं। लेकिन वहां भी आत्मा शब्द का प्रयोग करके उसी के अर्थ का सार्वत्रिक निषेध करने से विरोध आता है।
• आत्मा का अस्तित्व सिद्ध करने के लिए इस तरह के तर्क दिए जा सकते हैं-
2. चक्षु आदि इन्द्रिय किसी दूसरे के लिए (आत्मा के लिए) होते हैं, क्योंकि वे संधानरूप हैं, जैसे शयन, आसन आदि संधानरूप होते हुए, किसी दूसरे के लिए (आदमी के लिए) काम आते हैं।
उद्योतकर के द्वारा प्रस्तुत ये युक्तियां उसके उत्तरवर्ती नैयायिकों को बौद्धों की आलोचना करने में बहुत उपयुक्त सिद्ध हुई। ऐसा न्यायदर्शन के इतिहास के परिशीलन से प्रकट होता है।
भिमव्वा चलवादी
भिमव्वा चलवादीBhimavva Chalawadi
भारत सरकार के वाणिज्य और उद्योग मंत्रालय द्वारा वर्ष 2019 के शिक्षा क्षेत्र का CII वूमन एक्जम्पलर अवार्ड प्रदान किया गया। गोवा,स्वंय देवदासी प्रथा से निकलकर बाल संरक्षण तथा देवदासी प्रथा,सेक्स वर्कर से महिलाओं को छुडाकर समाज की मुख्य धारा से जोड़ा।
https://web.archive.org/web/20200126174721/https://www.readersdigest.co.in/features/story-extraordinary-indians-bhimavva-chalawadi-a-champion-for-sex-trafficking-victims-125229
पंड्रापाठ
पंड्रापाठ (Pandrapat) भारत के छत्तीसगढ़ राज्य के जशपुर ज़िले में स्थित एक गाँव है। यह पर्यटकों को आकर्षित करने वाला एक रमणीय पहाड़ी क्षेत्र है। इब नदी समीप ही उत्पन्न होती है और प्रसिद्ध दनगरी जलप्रपात भी पास ही स्थित है।
कांगिर, इच्चोड मण्डल
कांगिर, इच्चोड मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
रोटरी इण्टरनेशनल
रोटरी इन्टरनेशनल रोटरी क्लबों का संगठन है। रोटरी क्लब संसार भर में सेवा करने वाले क्लब हैं। यह पंथनिरपेक्ष (सेक्युलर) संगठन है जो जाति, लिंग, वर्ण या राजनैतिक विचारधारा के भेदभाव के बिना सबको सदस्य बनाती है। संसार में ३२,००० से अधिक रोटर क्लब हैं जिसमें १३ लाख से अधिक लोग सदस्य हैं।
जीवाणुनाशक
जीवाणुनाशक (Bactericide) ऐसी सामग्री या पदार्थ को कहा जाता है जो जीवाणुओं की रोकथाम या उनका ख़ात्मा करे। यह निस्संक्रामक (डिस्इन्फ़ेक्टेन्ट), पूतिरोधी (ऐन्टीसेप्टिक) या ऐन्टीबायोटिक पदार्थ हो सकते हैं।
रोटरी इण्टरनेशनल
रोटरी, व्यापार और पेशेवर लोगों का विश्वव्यापी संगठन है, जो मानवीय सेवा, सभी व्यवसायों में उच्च नैतिक स्तर को बढ़ावा देने और दुनिया में शांति और सद्भावना के निर्माण में सहायता देने हेतु विश्वव्यापी रूप से एकजुट होकर कार्यरत है।
रोट‌री के सदस्यों को रोटेरियंस कहा जाता हैं और वें पहनी हुई लेपल पिन के द्वारा आसानी से पहचाने जाते हैं। रोटरी व्हील, रोटरी इंटरनेशनल का आधिकारिक लोगो है। रोटरी का आदर्श वाक्य है "सेवा स्व से ऊपर".
रोटेरियंस, स्थानीय रोटरी क्लब के सदस्य होते है और उनके क्लब द्वारा निर्धारित समय पर, हर हफ्ते एक बार मिलते हैं। विश्व भर में फैले असंख्य स्थानीय रोट‌री क्लब "रोट‌री इन्टरनेशनल" संस्था के आधार स्तंभ है। विश्व के १६३ देशों में स्थापित ३२००० क्लबों में १३ लाख से भी ज्यादा रोटेरियंस कार्यरत हैं।
प्रशासनिक सुविधा के लिए, स्थानीय क्लबों को एक जिले में शामिल किया जाता है जिसका एक विशेष नम्बर होता है।
१९०५ में पॉल हैरिस, जो पेशे से वकील थे और अन्य तीन लोगों ने मिलकर, अमरीका के शिकागो में रोटरी की स्थापना की। रोटरी दुनिया का सबसे पहला "सेवा संगठन" बना।
रोट‌री का वास्ता है - सत्य, न्याय, लोगों के बीच संबंधों में सुधार और विश्व शांति. रोट‌री की गतिविधियाँ, विशेष रूप से स्थानीय क्लबों के स्तर पर किए गये कार्यों से, स्थानीय और विश्व समुदाय की सेवा करने का अवसर प्रदान करता है।
कुदरकोट
कुदरकोट (Kudarkot) भारत के उत्तर प्रदेश राज्य के औरैया ज़िले में स्थित एक गाँव है।
भूगोल
कुदरकोट उप्र के मध्य-दक्षिण में, मध्य प्रदेश की राज्य सीमा के समीप स्थित है। ग्राम के उत्तर में रिन्द नदी बहती है।
आवागमन
राष्ट्रीय राजमार्ग 234 यहाँ से गुज़रता है और इसे देशभर के कई स्थानों से जोड़ता है। फफूँद रेलवे स्टेशन यहाँ का निकटतम रेलवे स्टेशन है।
क्रिस्मस ट्री
क्रिस्मस ट्री एक सजा हुआ सदाबहार शंकुधारी वृक्ष होता है। यह वास्तविक या नकली भी हो सकता है। ये वृक्ष ईसाई धर्म के प्रमुख त्योहार क्रिस्मस के अवसर पर तैयार किया जाता है। इसे सजाने के लिए मोमबत्तियों, फूल, विद्युत लड़ियों की झालरों, उपहार (गिफ़्ट्स), घंटियों और कई अन्य प्रकार की साज सज्जा से सजाया जाता है।
2009 आईसीसी महिला विश्व ट्वेंटी-20
2009 आईसीसी महिला ट्वेंटी-20 विश्व कप प्रतियोगिता के पुरुषों की है कि से एक अलग स्वरूप पर ले लिया, आठ टीमों विभाजित में दो पूल सेमीफाइनल और फाइनल से सीधे फ़ॉलो कर रही है। सभी पूल चरण के मैचों टांटन में काउंटी ग्राउंड पर खेला गया। महिलाओं की प्रतियोगिता भी कम था, के रूप में पुरुषों के टूर्नामेंट के लिए 16 करने का विरोध किया, 10 दिनों के लिए चल रहा है लेकिन महिलाओं के सेमीफाइनल और फाइनल एक ही दिन पर और उनके पुरुष समकक्षों के उन लोगों के रूप में एक ही स्थानों पर आयोजित किया गया।
इंग्लैंड और न्यूजीलैंड के लॉर्ड्स के मैदान पर अंतिम चुनाव लड़ा, मेज़बान देश से बाहर 6 के लिए 3 के मैच कैथरीन ब्रंट के उद्घाटन जादू की महिला को 85 धन्यवाद के लिए न्यूजीलैंड के गेंदबाजी से। सीरीज क्लेयर टेलर की औरत को एक आरामदायक छह विकेट से जीत के लिए इंग्लैंड के घर में देखा था।
भानपुरा गाँव, हलसी (लखीसराय)
भानपुरा हलसी, लखीसराय, बिहार स्थित एक गाँव है।
ब्हाइट मस्जिद नाज़रथ
इतिहास
मस्जिद का निर्माण अठारहवीं शताब्दी के उत्तरार्ध में मिस्र के शासक सुलेमान पाशा के द्वारा  किया गया था, और नाज़रथ के उच्चायुक्त शेख अब्दुल्ला अल-फहौम ने इसकी देखरेख की। मस्जिद को 1804 और 1808 के बीच पूरा किया गया था और शेख अब्दुल्ला को वक्फ के रूप में ट्रस्टीशिप प्रदान किया गया था और 1815 में अपनी मृत्यु के समय तक उसे प्रशासित किया गया था। शेख अब्दुल्ला की कब्र मस्जिद के आंगन में है। शेख अब्दुल्ला की मृत्यु के बाद, मस्जिद के मामलों के प्रबंधन को शेख अमीन अल-फहौम में स्थानांतरित कर दिया गया था। वर्तमान में, मस्जिद अल-फहौम परिवार वक्फ का हिस्सा बना हुआ है।
रैत, सोमेश्वर तहसील
रैत, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
पलौंजी मिस्त्री
पलौंजी शपूर्जी मिस्त्री एक आयरिश-पारसी निर्माण टाइकून है। टाटा संस में 18.5% की हिस्सेदारी के साथ, वह भारत के सबसे बड़े निजी समूह टाटा समूह में अकेले सबसे बड़े शेयरधारक है।
वे शपूर्जी पलौंजी समूह के अध्यक्ष भी है जिसके माध्यम से वह शपूर्जी पलौंजी निर्माण लिमिटेड, फोर्ब्स कपड़ा और यूरेका फोर्ब्स लिमिटेड के मालिक है। वे एसोसिएटेड सीमेंट कंपनी (एसीसी) के पूर्व अध्यक्ष हैं। 2010 में, फोर्ब्स के अनुसार उनकी कुल अनुमानित भाग्य मूल्य 5.8 अरब डॉलर है। 2007 में उन्होने आयरिश नागरिकता को अपनाने के बाद अपनी भारतीय नागरिकता छोड़ दी और दुनिया में शॉन कुइन के पीछे दूसरे सबसे अमीर आयरिश नागरिक है। टाटा समूह में उनके सहयोगियों द्वारा उन्हे "बॉम्बे हाउस का फैंटम" उपनाम दिया गया है। भारत में सबसे सफल व्यवसायियों में से एक होने के बावजूद, उन्हे मीडिया से दूरी के लिए जाना जाता है और वे शायद ही कभी सार्वजनिक रूप से प्रकट होते है।
मिस्त्री की एक छोटी जीवनी मनोज नांबुरु द्वारा 2008 में एक पुस्तक मे लिखी गई थी - " रियल एस्टेट के मोगुल्स "।
निजी जीवन और संपत्ति
उनके दो बेटे हैं -शपूर और साइरस और दो बेटियां, लैला और आलू। उनके बेटे शपूर मिस्त्री ने वकील रुसी सेठना की बेटी बेहरोज सेठना से शादी की है। उनके पुत्र साइरस ने वकील इकबाल चागला की बेटी रोहिका चगला से शादी की है। उनकी बेटी लैला ने जहांगीर वजि़फदार और उनकी बेटी आलू ने नोएल टाटा से शादी की है। उनके दामाद नोएल टाटा टाटा समूह की खुदरा इकाई के सीईओ है। नोएल टाटा रतन टाटा के आधे भाई भी है।
उन्होंने मेटलाइफ इंश्योरेंस के नाम से एक जीवन बीमा कंपनी भी शुरू है।
मूसी नदी
मूसी नदी (Musi River) भारत के तेलंगाना राज्य में बहने वाली एक नदी है। यह कृष्णा नदी की एक प्रमुख उपनदी है और हैदराबाद महानगर इसके किनारे बसा हुआ है। यह हैदराबाद से 90 किमी पश्चिम में विकाराबाद ज़िले में अनंतगिरि पहाड़ियों में उत्पन्न होती है, और 140 पूर्व नल्गोंडा ज़िला में वाडपल्ली में कृष्णा नदी से संगम करती है। यह हैदराबाद से बहती हुई उसे दो भागों - नया और पुराना शहर - में विभाजित करती है। हिमायत सागर और उस्मान सागर, नदी पर बनाया गया बांध हैं, जो हैदराबाद के लिए पानी के स्रोत के रूप में कार्य करते हैं।
पुल
हैदराबाद में नदी पर कई पुल हैं। सबसे पुराने पुल का नाम पुराना पुल है जो १६७९ ईस्वी मे बनाया गया।
बाढ़
मूसी नदी से 20 वीं सदी के शुरुआती दशकों तक हैदराबाद शहर की लगातार बाढ़ से तबाही देखनी पडी। २८ सितंबर १९०८ को हैदराबाद को मूसी नदी की विनाशकारी बाढ़ का सामना करना पड़ा। ये बाढ़ हैदराबाद को भारी तबाही का कारण बनी और 15,000 लोगों के आसपास मारे गए। हैदराबाद का विकास का आधुनिक युग 1908 में ये बाढ़ के बाद जल्द ही शुरू कर दिया हुआ।
प्रदूषण
अंधाधुंध शहरीकरण और नियोजन की कमी के कारण नदी अत्यधिक प्रदूषित है। हैदराबाद शहर से प्रदूषित पानी और सीवेज नदी में बहती है साथ ही औद्योगिक कचरा सीधे ही नदी में फेंक दिया जाता है।
बेलपहाड़
बेलपहाड़ (Belpahar) भारत के ओड़िशा राज्य के झारसुगुड़ा ज़िले में स्थित एक नगर है।
बल्हन्पूर, तांडूरु मण्डल
बल्हन्पूर, तांडूरु मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
रवीन्द्रनाथ श्रीवास्तव
डॉ॰ रवीन्द्रनाथ श्रीवास्तव (9 जुलाई 1936 - 3 अक्‍तूबर, 1992) हिन्दी के भाषाचिन्तक एवं मनीषी थे।
परिचय
प्रो॰ रवींद्रनाथ श्रीवास्तव का जन्म 9 जुलाई 1936 को उत्तर प्रदेश के बलिया जिले में हुआ। उनकी प्राथमिक शिक्षा-दीक्षा गाँव में ही संपन्न हुई। वे वस्तुतः विज्ञान के विद्‍यार्थी थे। लेकिन उन्होंने साहित्य की ओर अपना कदम बढ़ाया। साहित्य से उनकी रुचि भाषाविज्ञान की ओर बढ़ी। उन्होंने लेनिनग्राद विश्‍वविद्‍यालय (सोवियत संघ) से भाषाविज्ञान में डॉक्टरेट की उपाधि प्राप्‍त की। फिर उन्होंने कैलिफोरनिया से पोस्ट डॉक्टरेट किया। उन्होंने विभिन्न अंतरराष्‍ट्रीय परंपराओं में हुए चिंतनों को भारतीय भाषाओं के परिप्रेक्ष्य में व्यापक दृष्‍टिकोण प्रदान किया। उन्होंने अपने गंभीर लेखन एवं वैचारिकता से भारतीय भाषाविज्ञान के संपूर्ण परिदृश्‍य को बदल डाला।
भाषावैज्ञानिक
प्रो॰ श्रीवास्तव ने भाषा और भाषाविज्ञान के विविध पक्षों पर निरंतर चिंतन-मनन किया। वे श्रवणिक ध्वनिविज्ञान, सैद्धांतिक भाषाविज्ञान, शैलीविज्ञान, समाजभाषाविज्ञान, अनुवाद विज्ञान, भाषा शिक्षण और कंप्युटेशनल भाषाविज्ञान जैसे अनुप्रयुक्‍त भाषाविज्ञान के विविध विषयों को साथ लेकर आगे बढ़े। इतना ही नहीं उन्होंने भारतीय संदर्भ में भाषा को केंद्र में रखकर साहित्य, संस्कृति, शिक्षा और संप्रेषण के बहुविध तथा बहुआयामी पक्षों पर कई प्रख्यात पुस्तकें लिखीं। उन्होंने अपने छात्रजीवन में अनेक कविताएँ लिखीं। अपने लेखन के प्रारंभिक काल में उन्होंने काव्य, कहानी और आलोचना को अपना क्षेत्र मानकर साहित्य सृजन किया। रूस से भाषावैज्ञानिक बनकर लौटने के पश्‍चात उन्होंने हिंदी भाषाविज्ञान को आधुनिक भाषाशास्त्रीय चिंतन से जोड़कर देखने की प्रवृत्ति का प्रवर्तन किया और इस संबंध में कई मौलिक पुस्तकों की रचना की, सैकड़ों लेख - हिंदी और अंग्रेज़ी दोनों भाषाओं में लिखे। कई पुस्तकों का संपादन भी किया। अगर प्रो॰ दिलीप सिंह के शब्दों में कहें तो "उनका संपूर्ण लेखन उनके भाषानुरागी मन का स्वच्छ चमकीला प्रतिबिंब है। उनके लेखन के साथ चलना पूर्व और पश्‍चिम के भाषाचिंतन की सधी रज्जु पर चलना है, अपनी संपूर्ण सजग चेतना के साथ। इस चेतना के बिना उनके लेखन की गहराई को माप पाना सहज नहीं है।" (दिलीप सिंह; वे भाषा के अनुरागी थे; पूर्णकुंभ; सितंबर 1996; रवींद्रनाथ श्रीवास्तव स्मृति अंक; पृ.33)। वे यह भी उद्‍घाटित करते हैं कि "उन्होंने पाश्‍चात्य भाषाविज्ञान की परख करके उसे या तो स्वीकार किया या उसके विरोध में अपने मत व्यक्‍त किए। उन्होंने तीसरी दुनिया की भाषाई स्थिति को भी सामने रखा। इस दिशा में अंग्रेज़ी, हिंदी और रूसी भाषा में प्रकाशित उनके लेख मील का पत्थर हैं। उनके लेख अकॉस्टिक ध्वनिविज्ञान, सैद्धांतिक भाषाविज्ञान, समाजभाषाविज्ञान, शैलीविज्ञान, अन्य भाषा शिक्षण, साक्षरता, कंप्युटेशनल लिंग्विस्टिक्स, प्रजनक स्वनिम विज्ञान तथा संकेत विज्ञान से संबद्ध हैं। इन लेखों का अध्ययन उनके चिंतन की परिधि और उनके क्रमिक विकास से हमें परिचित कराता है।" (दिलीप सिंह; प्रोफेसर रवींद्रनाथ श्रीवास्तव : एक बहुमुखी व्यक्‍तित्व; भूमिका, रवींद्रनाथ श्रीवास्तव, अचानक की एक मुलाकात; पृ.7-8)।
प्रो॰ श्रीवास्तव ने अपनी पुस्तकों और लेखों में भाषा और भाषाविज्ञान के विविध पक्षों पर चिंतन-मनन किया। उन्होंने हमेशा भाषा को प्रतीक व्यवस्था माना तथा भारतीय बहुभाषिकता को बहुभाषी एवं बहुसांस्कृतिक समाज की सहज संप्रेषण व्यवस्था के रूप में प्रमाणित किया है। उनकी मान्यता है कि "भाषा का गहरा संबंध समाज से है और इसी कारण वह विषमरूपी होने की नियति से बँधी है। भाषा वस्तुतः प्रयोजनसिद्ध शैलियों के समुच्चय का दूसरा नाम है। किसी एक भाषा की विभिन्न शैलियाँ आपस में अंशतः या तो सामंजस्य की स्थिति में रहती हैं या फिर तनाव की स्थिति में। सामंजस्य की स्थिति शैलियों को प्रयोजन से बाँधती हैं और तनाव की स्थिति उनमें प्रतिस्पर्धा का कारण बनती है। भाषा न केवल व्यक्‍ति के संज्ञानात्मक बोध का प्रतिबिंब है बल्कि इस संप्रदाय में वह ऐसा दर्पण भी है जिसमें आधारभूत शैली अन्य आरोपित शैलियों के साथ अपने संबंधों का चित्र भी प्रतिबिंबित करती हैं। इसलिए भाषावैज्ञानिकों का यह दायित्व है कि किसी भाषा के व्याकरण के भीतर वे शैलीभेद संबंधी चर-संयुक्‍त उपनियमों की वयवस्था को भी समेटें।" (रवींद्रनाथ श्रीवास्तव; भाषाई अस्मिता और हिंदी; पृ.10)।
रवींद्रनाथ श्रीवास्तव भाषा को केवल व्याकरण नहीं मानते बल्कि उससे कहीं बड़ी चीज मानते हैं। वे कहते हैं कि "हिंदी मात्र व्याकरण नहीं और न ही वह केवल विशिष्‍ट भाषिक संरचना है। भाषा के रूप में वह एक सामाजिक संस्था भी है, संस्कृति के रूप में सामाजिक प्रतीक भी है और साहित्य के रूप में वह एक जातीय परंपरा भी है।" (वही; पृ.12)। वे भारतीय संदर्भ में भाषा के स्थान पर भाषाई समुदाय की चर्चा करना अधिक समीचीन मानते हैं। अतः वे कहते हैं कि "भाषा का साध्य तो संप्रेषण है, अर्थ व्यापार है और सामाजिक वह शक्‍ति है जो किसी एक समुदाय के सभी व्यक्‍तियों को भावना, चिंतन और जीवन दृष्‍टि के धरातल पर एक-दूसरे के नजदीक लाकर एक इकाई में बाँधती है। इस इकाई को हम ‘भाषाई समुदाय’ (स्पीच कम्युनिटी) की संज्ञा देते हैं। भाषाई समुदाय उन व्यक्‍तियों के संस्थागत समूह का नाम है जो होने को एकभाषी या बहुभाषी हो सकता है पर जिसके सदस्य अपनी संप्रेषण व्यवस्था में समान रूप से भाषिक प्रतीकों का इस्तेमाल करते हैं और अपने सामाजिक व्यवहार में जब किसी भाषा, बोली या शैली का चुनाव करते हों तो उसके चुनाव का आधार भी समान होता है। ...अतः इस ‘भाषाई समुदाय’ के लिए आवश्यक है कि
(i) उसके सदस्यों की संप्रेषण व्यवस्था में समानता हो,
(ii) इस संप्रेषण व्यवस्था के माध्यम से उसके सदस्य एक-दूसरे के साथ न केवल विचार-विनिमय करने में समर्थ हों बल्कि इसी आधार पर आपस में सामाजिक दृष्‍टि से बंधे भी हों,
(iii) संप्रेषण व्यवस्था में प्रयुक्‍त होनेवाली भाषाओं, बोलियों या शैलियों के चुनाव संबंधी ज्ञान या मनोवृत्ति का आधार समानधर्मी हो,
(iv) इस समानधर्मी ज्ञान और मनोवृत्ति के आधार पर अन्य भाषाई समुदाय से वे अलग या विशिष्‍ट हों,
(v) इसकी एक ऐसी आरोपित भाषा या शैली का प्रतिमान हो जिसके आधार पर इसके सदस्य अपनी जातीय अस्मिता (आइडेंटिटी) की पहचान बनाते हों (वही; पृ.11)।
वस्तुतः प्रो॰ श्रीवास्तव ने हिंदी के प्रश्‍न को भारतीय सांस्कृतिक एवं सामाजिक प्रश्‍न से जोड़कर देखने की आवश्‍यकता को रेखांकित करते हुए कहते हैं, "हम अपनी सामाजिक अस्मिता को पहचानें और इस संदर्भ में भाषाई अस्मिता के सवाल पर एक बार फिर गौ़र करें। अगर हिंदी-उर्दू भाषा आम जनता के लिए एक है तो इसी कारण कि वह शैक्षणिक स्तर पर बनाए गए कृत्रिम विभाजन को स्वीकार नहीं करती। वह हिंदी और उर्दू की अपनी मूल संरचना, प्रकृति और नियमों के आधार पर भाषा का प्रयोग करती है। और इस दृष्‍टि से हिंदी और उर्दू एक भाषा, एक ज़बान ठहरती हैं। इस एक ज़बान को बोलनेवालों में न कोई भेद भाव है और न सामाजिक अस्मिता के धरातल पर कोई दुराव।" (सामाजिक अस्मिता और हिंदी-उर्दू का सवाल; वही; पृ.40-41)।
साहित्यकार
प्रो॰ श्रीवास्तव भाषाविद्‍ होने के साथ-साथ सर्जक साहित्यकार भी थे। यह पहले भी संकेत किया गया है कि श्रीवास्तव जी ने कविताएँ भी लिखीं हैं। इन कविताओं को परखना है तो उनके भीतर गोता लगाना होगा। अर्थात पाठ विश्‍लेषण के सहारे ही इन कविताओं को खोला जा सकता है। इस संदर्भ में प्रो॰ दिलीप सिंह कहते हैं कि "श्रीवास्तव की ये कविताएँ ‘फरमाइशी’ (शब्द नामवर सिंह का) नहीं हैं। अगर होतीं तो वे इन्हें यूँ पर्दे में न रखते। अभिव्यक्‍ति के स्तर पर रवींद्र जी का पूरा काव्य-संसार प्रौढ़ है और वस्तु की दृष्‍टि से सामयिक या आधुनिक। उनकी साहित्यिक अभिव्यक्‍ति अभिरुचि उन्नीस वर्ष की उम्र से ही कितनी आधुनिक थी, यह इन कविताओं से साफ झलकता है।..। प्रो॰ श्रीवास्तव ‘कविता’ की बुनावट को एकदम भीतर तक देखने के पक्षपाती थे। ... ये कविताएँ रूप और वस्तु के गहरे द्वन्द्व से रची गई हैं। इन कविताओं की परख इस आधार पर न हो सकेगी कि ‘कवि क्या कहता है’ बल्कि इनकी सही कसौटी यह होगी कि ‘कविता क्या कहती है।’ अर्थात इन कविताओं की अनुगूँज की पकड़ ‘पाठ-विमर्श’ के रास्ते ही संभव हो सकेगी। उनकी 1958 से 1967 तक की कविताओं को तो जरूर ही पाठवादी आलोचना के परिप्रेक्ष्य में देखा जाना चाहिए। कम-से-कम यह जानने के बाद कि वे हिंदी में पाठवादी आलोचना के प्रथम प्रवक्‍ता थे।" (दिलीप सिंह, कविता में गुंथी अर्थ की अनुगूँज; अचानक की एक मुलाकात; पृ.11, 13, 14)।
प्रो॰ श्रीवास्तव ने अपने लेखों मे हिंदी-उर्दू के द्वन्द्व के बारे में काफी कुछ कहा है। उनकी यह धारणा कविताओं में भी प्रतिफलित हुई है। 1955 में लिखी उनकी कविता ‘आत्म-परिचय’ उर्दू अदायगी का नमूना है -
-- (रवींद्रनाथ श्रीवास्तव, अचानक की एक मुलाकात, पृ.31)।
वस्तुतः रवींद्रनाथ श्रीवास्तव में गहरा आत्मविश्‍वास है। इसी आत्मविश्‍वास ने उन्हें हिंदी भाषाविज्ञान के शिखर पर पहुँचाया। वे कहते हैं -
-- (रवींद्रनाथ श्रीवास्तव, अचानक की एक मुलाकात, पृ.87)।
कृतियाँ
श्रीवास्तव जी की हिंदी में रचित मौलिक पुस्तकों में प्रगतिशील आलोचना (1962), शैलीविज्ञान और आलोचना की नई भूमिका (1979), भाषा शिक्षण (1978), संरचनात्मक शैलीविज्ञान (1979), प्रयोजनमूलक हिंदी व्याकरण (1983), भाषाई अस्मिता और हिंदी (1992), हिंदी भाषा का समाजशास्त्र (1994), हिंदी भाषा संरचना के विविध आयाम (1995), भाषाविज्ञान : सैद्धांतिक चिंतन (1997), अनुप्रयुक्‍त भाषाविज्ञान : सिद्धांत एवं प्रयोग (2000) और साहित्य का भाषिक चिंतन (2004) उल्लेखनीय हैं। इनमें से ‘हिंदी भाषा का समाजशास्त्र’ से लेकर ‘साहित्य का भाषिक चिंतन’ तक की पुस्तकें उनके निधन के बाद प्रकाशित हुईं।
अंग्रेज़ी भाषा में लिखित पुस्तकें हैं - ‘Literacy' (1993), `Stylistics' (1994), `Bi/Multilingualism' (1994), `Applied linguistics' (1994), `Hindi linguistics' (1998), `Language theory and language structure' (1998) और `Generative Phonology' (1990)। साथ ही उनके द्वारा संपादित पुस्तकें हैं - प्रयोजनमूलक हिंदी (1975), हिंदी भाषा : संरचना और प्रयोग (1980), व्यावहारिक हिंदी (1980), हिंदी का शैक्षिक व्याकरण (1980), अनुप्रयुक्‍त भाषाविज्ञान (1980), साहित्य अध्ययन की दृष्‍टियाँ (1980), भाषा के सूत्रधार (1983), अनुवाद :सिद्धांत समस्याएँ (1985), भाषाविज्ञान परिभाषा कोश (1990), हिंदी के संदर्भ में सैद्धांतिक एवं अनुप्रयुक्‍त भाषाविज्ञान (1992),Evaluating Communicability in villagae setting (2 volumes; 1978) और Perspectives in language planning (1990)।
जलस्नेही
जलस्नेही (hydrophile) या जलरागी ऐसा अणु या आण्विक इकाई होती है जो जल के अणुओं की ओर आकर्षित हो और पानी में घुल जाने की प्रवृत्ति रखता हो। इस से विपरीत जलविरोधी पदार्थ पानी के अणुओं से आकर्षित होने की बजाय अपकर्षित होता है।
पिसे अयस्क का सान्द्रण
धातु कर्म-अयस्क से शुद्ध धातु प्राप्त करने की क्रिया को धातु कर्म कहते है।
3 भर्जन
4 प्रगलन
5 धातु का शोधन
मोरेलिटी
मोरेलिटी अमेरिकी लेखक स्टीफन किंग द्वारा एस्क्वायर के जुलाई 2009 के अंक में प्रकाशित एक उपन्यास है। तब इसे नाकाबंदी बिली में एक बोनस कहानी के रूप में शामिल किया गया था, जो 25 मई, 2010 को प्रकाशित एक उपन्यास थी, और बाद में 3 नवंबर 2015 को एंथोलॉजी द बाज़ार ऑफ़ बैड ड्रीम्स में एकत्र और फिर से पेश की गई। बाद के प्रकाशन में, राजा ने खुलासा किया कि कहानी अपने जीवन में नैतिक दर्शन के मुद्दों से प्रेरित थी, जब वह एक संघर्षरत छात्र था और कभी-कभी पूरा होने के लिए अन्य छात्रों के निबंधों (एक शैक्षिक अपराध) को लिखता था। नैतिकता को सर्वश्रेष्ठ नौलेट के लिए 2009 शर्ली जैक्सन पुरस्कार मिला
खुद्दार (1994 फ़िल्म)
खुद्दार इकबाल दुर्रानी द्वारा निर्देशित और गोविंदा, करिश्मा कपूर और कादर ख़ान अभिनीत 1994 में बनी हिन्दी भाषा की फिल्म है। अन्य कलाकारों में शक्ति कपूर, श्रीराम लागू, अंजना मुमताज़, और अनिल धवन शामिल हैं। यह सत्यराज अभिनीत तमिल फिल्म वाल्टर वीट्रिवल की रीमेक है।
संक्षेप
शास्त्री सूरी (श्रीराम लागू) ईमानदार मध्यम वर्गीय पृष्ठभूमि से आते है। उन्होंने अपने बेटे, पुलिस निरीक्षक सिद्धांत सूरी (गोविंदा) और बेटी बिंदीया और दूसरे पुत्र नंदू (राजू श्रेष्ठ) को भी इसी तरह पाला है। लेकिन नंदू बुरी संगत में पड़ गया है। वह कर्ज में है और अपना कर्ज चुकाने में असमर्थ है। इसलिए, वह पूजा (करिश्मा कपूर) के घर पर लूटपाट करने का फैसला करता है। जब पूजा उसे ऐसा करते देख लेती है, तो वह उस पर हमला करता है और नतीजतन पूजा अपनी दृष्टि खो देती है। बाद में अंधी पूजा सिद्धात से शादी करती है। वह यह नहीं जानती कि उसका हमलावर उसका देवर है।
शास्त्री का कर्मचारी कन्हैयालल (कादर खान) लालची और महत्वाकांक्षी हैं। जब शास्त्री चुनाव के लिए खड़े होते हैं, तो उनका भ्रष्ट और अपमानजनक आदर्श वर्धन (शक्ति कपूर) द्वारा दृढ़ता से विरोध किया जाता है। बेईमानी द्वारा, आदर्श चुनाव जीतता है और सूरी परिवार को अपमानित करने का फैसला करता है। वह अपने लिये अंगरक्षक सिद्धांत सूरी को ही माँगता है। सिद्धांत को अब पुलिस बल के साथ रहने और भ्रष्ट नेता की सेवा करने के बीच चयन करना होगा। सिद्धांत सेवा करने का विकल्प चुनता है, लेकिन केवल इसलिये कि वह भ्रष्ट मंत्री और उसके व्यवहार के बारे में अधिक जानकारी प्राप्त कर सकता है और उसे जनता के सामने प्रकट कर सकता है। अंततः सिद्धांत ने रैली में इकट्ठे लोगों के लिए इसका खुलासा किया और मंत्री को भागने के लिए मजबूर होना पड़ा। पूजा की आँखें संचालित होती हैं और उनकी दृष्टि बहाल होती है। वह नंदू को पहचानती है और सिद्धांत अपने भाई पर बदला लेता है।
मुंबई-नई दिल्ली दूरंतो एक्सप्रेस
मुंबई-नई दिल्ली दुरोंतो एक्सप्रेस को मुंबई एसी दुरोंतो एक्सप्रेस के नाम से भी जाना जाता हैं। मुंबई सेंट्रल और नई दिल्ली के बीच चलने वाली दुरोंतो का एक संस्करण है, जो पूरी तरह से वातानुकूलित, नॉन- स्टॉप संस्करण है। इस ट्रेन की देखभाल पश्चिम रेलवे (डब्ल्यू), मुंबई डिवीजन द्वारा की जाती है। इस ट्रेन का कोई भी व्यवसाईक स्टॉप नहीं हैं, एवं यह दुरोंतो एक्सप्रेस होने के चलते दुरोंतो एक्सप्रेस गाड़ियों की शर्तें एवं नियमों का पालन करता है। अपनी यात्रा के दौरान यह तकनीकी प्रयोजनों के लिए रुकती हैं,जिसमे मुख्य रूप से ट्रेन के चालक दल में एक परिवर्तन (इंजन चालक) शामिल है।नई दिल्ली से मुंबई के बीच चलने वाली गाड़ी का नंबर 22,209 है एवं मुंबई से नई दिल्ली, ट्रेन नंबर 22210 है।
सराय शीशगरान
सराय शीशगरान (Sarai Shishgaran) भारत के उत्तर प्रदेश राज्य के औरैया ज़िले में स्थित एक गाँव है।
मुंबई-नई दिल्ली दूरंतो एक्सप्रेस
अपनी राजधानी समकक्षों की तुलना में अधिकांश दुरोंतो ट्रेनों यात्रा में कम समय लेती है। राजधानी एक्सप्रेस को मुंबई-दिल्ली मार्ग में सर्वोच्च प्राथमिकता दी जाती हैं एवं यह इसको मुंबई से दिल्ली के बीच चलने वाली सबसे तेज गति की ट्रेन हैं। लेकिन, राजधानी इस रूट की सबसे तेज चलने वाली गाड़ियों में से एक हैं क्योंकि दोनो ट्रेन्स समान दूरी तय करती हैं लेकिन नॉन-स्टॉप सेवा एवं कोई वाणिज्यिक स्टापें नहीं होने के बाद भी दुरोंतो राजधानी की तुलना में 40-70 मिनट समय अधिक लेता है।
सराय शीशगरान
भूगोल
सराय शीशगरान राज्य के मध्य-दक्षिण भाग में रिन्द नदी के किनारे बसा हुआ है।
मुंबई-नई दिल्ली दूरंतो एक्सप्रेस
पटरियों पर सबसे पहली बार यह ट्रेन 18 मार्च 2012 को दौड़ी एवं यह ट्रेन 02209 मुबई सेंट्रल-नई दिल्ली दुरोंतो विशेष उद्घाटन एक्सप्रेस के नाम से जानी गयी। मुंबई के मेयर सुनील प्रभु ने झंडी दिखाकर रवाना किया गया था। इस ट्रेन का नियमित रूप से परिचालन 23 मार्च 2012 को शुरू किया गया था एवं इसका नंबर 22209 है।
समय सारिणी
न्यू दिल्ली से मुंबई सेंट्रल के बीच चलने वाली रैन का नंबर 22210 है एवं यह 1384 किलो मीटर की दूरी 16 घंटे 45 मिनिट में तय करती हैं। यह न्यू दिल्ली से रात के 23.30 में खुलती हैं एवं दूसरे दिन शाम को 16.15 में मुंबई सेंट्रल पहुँचती हैं।
जबकि मुंबई सेंटल से न्यू दिल्ली के बीच चलने वाली ट्रेन 22209 मुंबई सेंट्रल से रात के 23.15 में खुलती हैं एवं दूसरे दिन शाम को 16.30 में न्यू दिल्ली पहुँचती हैं।
तकनीकी स्टॉप
इस ट्रेन के 3 गैर व्यवसायक टेक्निकल स्टॉप हैं जो निम्नलिखित हैं। वडोदरा रतलाम कोटा
बेंसन एंड हेजेज विश्व सीरीज 1990-91
1990-91 विश्व सीरीज़ एक दिवसीय अंतर्राष्ट्रीय (वनडे) क्रिकेट त्रिकोणीय श्रृंखला थी, जहाँ ऑस्ट्रेलिया ने इंग्लैंड और न्यूज़ीलैंड की मेजबानी की थी। ऑस्ट्रेलिया और न्यूजीलैंड फाइनल में पहुंच गए, जिसे ऑस्ट्रेलिया ने 2-0 से जीता।
अंतिम श्रृंखला
ऑस्ट्रेलिया ने न्यूजीलैंड के खिलाफ 2-0 से तीन अंतिम श्रृंखला में सर्वश्रेष्ठ जीता।
चंडीदास
चण्डीदास (१३७०-१४३०), मध्ययुग के चौदहवीं शताब्दी के बांग्ला भाषा के कवि हैं। वे चैतन्य-पूर्व बांग्ला साहित्य में वैष्णव पदावली के रचयिता की दृष्टि से विशिष्ट स्थान रखते हैं। वे राधकृष्ण लीला सम्बन्धी साहित्य के आदिकवि माने जाते हैं। इनका बंगाली वैष्णव समाज में बड़ा मान है। चैतन्यदेव के जन्म से पहले इन्हीं चण्डीदास के नाम से प्रसिद्ध बहुत से गीतिपद लोगों के मुख में रहते थे।
बहुत दिनों तक इनके बारे में कुछ विशेष ज्ञात नहीं था। चंडीदास को द्विज चंडीदास, दीन चंडीदास, बडु चंडीदास, अनंतबडु चंडीदास इन कई नामों से युक्त पद प्राप्त थे। इनकी पदावली को प्रायः कीर्तनिया लोग गाया करते थे।